open-index/open-wikipedia-markdown huggingface dataset:
Pagans in Vegas

To **Pagans in Vegas** είναι το έκτο στούντιο άλμπουμ των Metric. Κυκλοφόρησε στις 18 Σεπτεμβρίου του 2015. Το πρώτο single, "The Shade", κυκλοφόρησε στις 11 Μαΐου του 2015. Το "Cascades" ακολούθησε στις 2 Ιουνίου του 2015. Στις 7 Ιουλίου του 2015, η μπάντα κυκλοφόρησε το "Too Bad, So Sad" μέσω μιας εφαρμογής για iOS και Android που δημιούργησε ονόματι "Pagan Portal", το οποίο επέτρεπε στους θαυμαστές να ακούσουν τα τραγούδια του άλμπουμ την ημέρα της κυκλοφορίας τους και να διαβάσουν ενημερωτικά δελτία από την μπάντα.

## Κομμάτια

## Συντελεστές
* Emily Haines – φωνή, συνθεσάιζερ, κιθάρα, ντέφι, φυσαρμόνικα, πιάνο, καλλιτεχνική διεύθυνση
* James Shaw – κιθάρα, συνθεσάιζερ, θέρεμιν, φωνητικά, παραγωγή
* Joshua Winstead – μπάσο, συνθεσάιζερ, φωνητικά
* Joules Scott-Key – ντραμς, κρουστά
* Antoine Moonen - σχέδιο, φωτογραφία
* John O'Mahony - παραγωγός, μηχανικός, μίξινγκ
* Liam O'Neil - μηχανικός
* Greg Calbi - mastering
* RJ - mastering βινυλίου
* Francis Hunot - φωτογραφία
* Norman Wong - φωτογραφία
* Dave Darnell - φωτογραφία
* Liam O'Neil - επιπλέον παραγωγή

## Θέσεις στα τσάρτς
* Αυστραλία - 87
* Καναδάς - 5
* ΗΠΑ - 36
* *Billboard* Digital Albums - 14
* *Billboard* Independent Albums - 9
* *Billboard* Top Rock Albums - 13

## Παραπομπές


Κατηγορία:Άλμπουμ του 2015
Θερινή ώρα στο Ιράν

Πριν το 1979, η θερινή ώρα χρησιμοποιόταν στο Ιράν. Μετά εγκαταλείφθηκε μέχρι το 1989, οπότε ξεκίνησε την πρώτη μέρα του Φαραβαντίν (20–21 Μαρτίου) του Περσικού ημερολογίου και τελείωσε την τελευταία μέρα του Σαχριβάρ (20–21 Σεπτεμβρίου). Την άνοιξη του 2006 ξαναεγκαταλείφθηκε η θερινή ώρα, από απόφαση της κυβέρνησης. Τον Σεπτέμβριο 2007, το Ματζλίς (το Ιρανικό κοινοβούλιο) θέσπισε νόμο επαναφοράς της θερινής ώρας από την άνοιξη του 2008, ο οποίος έχει εγκριθεί από την κυβέρνηση.

Στις 21 Σεπτεμβρίου 2022 η θερινή ώρα στο Ιράν καταργήθηκε και πλέον η χώρα θα χρησιμοποιεί την χειμερινή ώρα όλο το χρόνο.

## Παραπομπές


Ιράν
Κατηγορία:Γεωγραφία του Ιράν
Θερινή ώρα στην Ουρουγουάη

Από το 2004, η Ουρουγουάη ακολουθεί την θερινή ώρα.Ξεκινώντας από το 2006, η θερινή ώρα ξεκινάει την πρώτη Κυριακή του Οκτώβρη και τελειώνει την δεύτερη Κυριακή του Μαρτίου. Η ζώνη ώρας αλλάζει από την UTC-3 στην UTC-2. Στις 30 Ιουνίου 2015 η Ουρουγουανή κυβέρνηση αποφάσισε να αφαιρέσει την θερινή ώρα από αυτό το έτος βάζοντας την χώρα στην ζώνη UTC−3 όλο τον χρόνο.

## Δείτε επίσης
* Ώρα στην Ουρουγουάη
* Αμερική/Μοντεβίδεο

## Παραπομπές


Ουρουγουάη
Κατηγορία:Ώρα στην Ουρουγουάη
Gato Negro

Το "**Gato Negro**" ("μαύρη γάτα" στα ισπανικά) είναι το τρίτο άλμπουμ των 7 Year Bitch και το μόνο άλμπουμ της μπάντας που έχει κυκλοφορήσει από μεγάλη δισκογραφική (Atlantic Records). Κυκλοφόρησε στις 12 Μαρτίου του 1996. Τρία single κυκλοφόρησαν για την προώθηση του άλμπουμ: "*The History Of My Future*", "*24,900 Miles Per Hour*" και "*Miss Understood*", καθώς και ένα βίντεο κλιπ για το κομμάτι "*24,900 Miles Per Hour*".  Παρά το γεγονός ότι η μπάντα είχε περισσότερους θαυμαστές από ποτέ, οι πωλήσεις δεν ανταποκρίνονταν στις προσδοκίες της Atlantic Records με αποτέλεσμα η μπάντα να απολυθεί από τη δισκογραφική.

## Κομμάτια
* Όλα τα κομμάτια γράφτηκαν από τις Selene Vigil και Elizabeth Davis
# "The History of My Future" - 2:14
# "Crying Shame" - 4:09
# "Disillusion" - 3:05
# "Deep in the Heart" - 3:02
# "The Midst" - 3:29
# "24,900 Miles Per Hour" - 3:27
# "Whoopie Cat" - 3:02
# "Miss Understood" - 3:07
# "Sore Subject" - 2:06
# "Rest My Head" - 2:57
# "2nd Hand" - 1:44
# "Jack" - 2:36

## Συντελεστές
* Selene Vigil — φωνή, παραγωγός
* Roisin Dunne — κιθάρα, παραγωγός
* Elizabeth Davis — μπάσο, παραγωγός
* Valerie Agnew — ντραμς, παραγωγός
* Billy Anderson - μηχανικός, μίξινγκ, παραγωγός
* Mike Bogus - βοηθός μηχανικός
* Jaime Hernandez - σχέδιο
* Sung Lee-Crawforth - καλλιτεχνική διεύθυνση
* Stephen Marcussen - mastering
* Adam Muñoz - βοηθός μίξινγκ, pre-mastering
* Don C. Tyler - digital editing

## Παραπομπές


Κατηγορία:Άλμπουμ του 1996
Σάντα Κρους ντε λα Σιέρρα

Η **Σάντα Κρους ντε λα Σιέρρα** (ισπανικά: *Santa Cruz de la Sierra*) ή απλά **Σάντα Κρους** (*Santa Cruz*) είναι πρωτεύουσα του διαμερίσματος Σάντα Κρους, στη Βολιβία. Σύμφωνα με την απογραφή του 2012 έχει 1.453.549, συγκεντρώνοντας το 70% του πληθυσμού του διαμερίσματος, και είναι η μεγαλύτερη πόλη της χώρας και μία από τις ταχύτερα αναπτυσσόμενες πόλεις του κόσμου. Η μητροπολιτική περιοχή της έχει 2.102.998 και είναι η δεύτερη πολυπληθέστερη στη χώρα μετά από αυτή της Λα Παζ-Ελ Άλτο.

Η πόλη ιδρύθηκε το 1561 από τον Ισπανό εξερευνητή Νιούφλο ντε Τσάβες περίπου 200 χιλιόμετρα ανατολικά της σημερινής της τοποθεσίας και μετακινήθηκε αρκετές φορές μέχρι τελικά να μεταφερθεί στη σημερινή της θέση στον ποταμό Πιράι στο τέλος του 16ου αιώνα. Για αρκετό χρονικό διάστημα, η Σάντα Κρους ήταν μια πόλη γύρω από ένα απομακρυσμένο φυλάκιο, και ακόμη μετά την ανεξαρτησία της Βολιβίας το 1825 η πόλη παρέμεινε παραμελημένη. Η πόλη άρχισε να αναπτύσσεται με πολύ μεγάλο ρυθμό μόλις μετά τον Β΄ Παγκόσμιο Πόλεμο μετά από αγροτικές μεταρρυθμίσεις.

Το διαμέρισμα της Σάντα Κρους συνεισφέρει περισσότερο από το 80% της εθνικής αγροτικής παραγωγής και πάνω από το 35% του ΑΕΠ τα τελευταία χρόνια. Το αεροδρόμιο της πόλης, το διεθνές αεροδρόμιο Βίρου Βίρου είναι το μεγαλύτερο της χώρας.

## Παραπομπές


## Εξωτερικοί σύνδεσμοι

*Επίσημη κυβερνητική ιστοσελίδα της πόλης 

κατηγορία:Πόλεις της Βολιβίας
Αθλητικός Σύλλογος Κισσός Κισσόνεργας

Ο **Αθλητικός Σύλλογος Κισσός Κισσόνεργας** (ή ο **Κισσός Κισσόνεργας**) είναι κυπριακή ποδοσφαιρική ομάδα με έδρα την Κισσόνεργα της επαρχίας Πάφου. Η ομάδα ιδρύθηκε το 1990. Το 2007 ανέστειλε τη λειτουργία της και επανιδρύθηκε το 2014. Χρώματα της ομάδας είναι το πράσινο, το κίτρινο και το κόκκινο.

## Ιστορία
Η ομάδα ιδρύθηκε το 1990. Αρχικά συμμετείχε στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ). Το 2005 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη της συμμετοχή, την περίοδο 2005-06, υποβιβάστηκε και επέστρεψε στις διοργανώσεις της ΠΟΑΣΠ. Το 2007 η ΑΕΜ Μεσόγης-Γιόλου αντιμετώπιζε πολλά οικονομικά προβλήματα. Το συμβούλιο της ομάδας του Αθλητικού Συλλόγου Κισσός Κισσόνεργας εξέφρασε πρόθεση να αναλάβει την ΑΕΜ ώστε να συνεχίσει τη λειτουργία της, μετονομάζοντας την σε Κισσό FC Κισσόνεργας, πράγμα που έγινε. Ουσιαστικά, ο Κισσός FC Κισσόνεργας προήλθε από μια μορφή ενοποίησης της ΑΕΜ Μεσόγης-Γιόλου με τον **Αθλητικό Σύλλογο Κισσός Κισσόνεργας**, ο οποίος αδρανοποιήθηκε.

Το 2014 ο Κισσός FC Κισσόνεργας διαλύθηκε.  Την ίδια χρονιά ο **Αθλητικός Σύλλογος Κισσός Κισσόνεργας** επαναδραστηριοποιήθηκε. Συμμετέχει στις διοργανώσεις της ΠΟΑΣΠ.




## Τίτλοι-Διακρίσεις
*Α΄ κατηγορία ΠΟΑΣΠ (3) : 1995, 2000, 2005 
*Β΄ κατηγορία ΠΟΑΣΠ (2): 2014-15, 2018-19
*Κύπελλο ΠΟΑΣΠ (2): 1997, 2024

## Παραπομπές


## Πηγές
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις αθλητικών συλλόγων το 1990
Κατηγορία:Ποδοσφαιρικές ομάδες Κύπρου (ανδρών)
Κατηγορία:Κισσόνεργα
Battering Ram

**Battering Ram** είναι ο τίτλος του 21ου στούντιο δίσκου του βρετανικού heavy metal συγκροτήματος Saxon, ο οποίος κυκλοφόρησε στις 16 Οκτωβρίου του 2015 μέσω της δισκογραφικής εταιρείας "UDR Music".

Η αναγγελία για την ηχογράφηση του άλμπουμ έγινε το Νοέμβριο του 2014 από τον τραγουδιστή Μπιφ Μπάιφορντ, ο οποίος δήλωσε ότι το συγκρότημα θα επέστρεφε στο στούντιο από τον Ιανουάριο μέχρι τον Μάρτιο του επόμενου έτους. Στις 1 Αυγούστου του 2015, έγινε γνωστό το εξώφυλλο και οι τίτλοι των τραγουδιών του "*Battering Ram*", ενώ δημοσιοποιήθηκε το βίντεο του ομώνυμου κομματιού.

Ο δίσκος έφθασε στο # 50 των βρετανικών τσαρτ, την υψηλότερη θέση των Saxon στους καταλόγους επιτυχιών της πατρίδας τους μετά το 1988. Επίσης, μπήκε στο Top-20 της Γερμανίας και της Σουηδίας, όντας ο τρίτος συνεχόμενος στούντιο δίσκος τους που κατάφερνε κάτι τέτοιο.

Οι κριτικές για το άλμπουμ υπήρξαν θετικές, με το "Sputnik Music" να του δίνει μέσο όρο βαθμολογιών 3,5 / 5, το "Metal Archives" 87%, το "Blabbermouth" 8 / 10 και το "Rock Overdose" 91%.

## Τραγούδια

## Θέσεις τσαρτ
***Battering Ram*** *(άλμπουμ)*

***Επίσημη κυκλοφορία: [[16 Οκτωβρίου]] [[2015]]***

## Τα μέλη των Saxon
Το **Battering Ram** ηχογραφήθηκε από τους εξής μουσικούς:

* **[[Μπιφ Μπάιφορντ]]** - *[[Φωνητική|φωνητικά]]*
* **Νταγκ Σκάρατ** - *[[ηλεκτρική κιθάρα]]*
* **[[Πωλ Κουήν]]** - *[[ηλεκτρική κιθάρα]]*
* **[[Νιμπς Κάρτερ]]** - *[[μπάσο]]*
* **Νάιτζελ Γκλόκλερ** - *[[τύμπανα]]*

;*Γκεστ συμμετοχές*
* **Ντέιβιντ Μπάουερ** - *[[Φωνητική|φωνητικά]]*

## Παραπομπές


## Πηγές
* Battering Ram - Saxon | Songs, Reviews, Credits | AllMusic
* Saxon - Battering Ram (album review ) | Sputnikmusic
* Saxon - Battering Ram - Encyclopaedia Metallum: The Metal Archives

Κατηγορία:Δισκογραφία των Saxon
Κατηγορία:Άλμπουμ του 2015
Αθανάσιος Λευκαδίτης

Ο **Αθανάσιος Λευκαδίτης** (1872–1944) γεννήθηκε στην Αθήνα με καταγωγή από το Αργοστόλι της Κεφαλονιάς.  Γονείς του ήταν ο Κοσμάς Λευκαδίτης (1810-1902) και η Χαρίκλεια Λούδη (1840-1918).  Εγγράφεται στη Νομική Σχολή του Πανεπιστημίου Αθηνών το 1893 και στην Ειδική Γυμναστική Σχολή το 1897.  Το 1899 λαμβάνει το δίπλωμα Καθηγητή Γυμναστικής. Η αγάπη του για τον αθλητισμό τον οδηγεί να γίνει άριστος αθλητής της γυμναστικής και άρχων αγώνων. Υπήρξε, επίσης, διευθυντής του Πανελλήνιου Γυμναστικού Συλλόγου και καθηγητής της γυμναστικής στο Μαράσλειο Διδασκαλείο και το Ελληνικό Εκπαιδευτήριο του Δημήτρη Μακρή.

Το 1908 με την ευκαιρία των 4ων Ολυμπιακών Αγώνων στο Λονδίνο της Αγγλίας, ως μέλος της Ελληνικής Αντιπροσωπείας, συνάντησε σ' ένα κατάστημα ένα μικρό παιδί που φορούσε την Προσκοπική του στολή. Τον ρώτησε τι είναι *Πρόσκοπος*. Εκείνο πρόθυμα του εξήγησε ότι *Πρόσκοπος είναι ένα παιδί που είναι πάντα έτοιμο να βοηθάει τους άλλους και να κάνει μια καλή πράξη κάθε μέρα*. Η ωραία αυτή απάντηση του Άγγλου Προσκόπου έδωσε την αφορμή στον Αθανάσιο Λευκαδίτη να μελετήσει τον Προσκοπισμό και να τον μεταφέρει και στην Ελλάδα.  Τον Νοέμβριο του 1910 ίδρυσε με μαθητές του Ελληνικού Εκπαιδευτηρίου του Δημητρίου Μακρή, όπου δίδασκε ως καθηγητής, την πρώτη ομάδα Ελλήνων Προσκόπων και το 1911 συνέστησε την πρώτη επιτροπή του Σώματος Ελλήνων Προσκόπων (ΣΕΠ), της οποίας το πρώτο Καταστατικό δημοσιεύθηκε στην Εφημερίδα της Κυβερνήσεως το 1912.

Λάτρης της φύσης και της ζωής της υπαίθρου, κληροδότησε με τη διαθήκη του στον Ελληνικό Ορειβατικό Σύλλογο (σήμερα Ελληνική Ομοσπονδία Ορειβασίας - Αναρρίχησης) το επί των οδών Σόλωνος και Μηλιώνη διαμπερές ακίνητό του στο Κολωνάκι. Παράλληλα, ανέπτυξε και έντονη φιλανθρωπική δραστηριότητα. Το 1922 μυήθηκε στον Ελευθεροτεκτονισμό και διετέλεσε μέλος της Στοάς "Σκενδέρμπεης" υπ´ αρ. 31 των Αθηνών. Ο Δήμος Αθηναίων τον ανακήρυξε Εθνικό Ευεργέτη.
Πέθανε άγαμος, στις 18 Ιουνίου 1944, στην Αθήνα.

## Παραπομπές


## Εξωτερικοί σύνδεσμοι
* Ο Αθανάσιος Λευκαδίτης στη Σχολή Ι.Μ.Παναγιωτόπουλου

## Δείτε επίσης
* Προσκοπισμός στην Ελλάδα

Κατηγορία:Έλληνες πρόσκοποι
Κατηγορία:Έλληνες γυμναστές
Κατηγορία:Πανελλήνιος Γ.Σ.
Κυβερνείο της Δαμασκού

Το **Κυβερνείο της Δαμασκού** (αραβικά: محافظة دمشق, Muḥāfaẓat Dimashq, *Μουχαφαζάτ Ντιμάσκ*) είναι ένα από τα 14 κυβερνεία της Συρίας και αποτελείται μόνο από την πόλη της Δαμασκού και το προάστιο του Γιαρμούκ, στο οποίο υπάρχει προσφυγικός καταυλισμός Παλαιστινίων.

Το Κυβερνείο περιβάλλεται από όλες τις πλευρές από το αντίστοιχο Κυβερνείο Ριφ Ντιμάσκ.

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

Ριφ Ντιμάσκ
Κατηγορία:Δαμασκός
Ώρα στο Αζερμπαϊτζάν

**Η Ώρα Αζερμπαϊτζάν**, ή **AZT**, είναι η ζώνη ώρας που χρησιμοποιείται στο Αζερμπαϊτζάν. Η χειμερινή ώρα είναι 4 ώρες μπροστά από τον UTC (UTC+04:00) με τη θερινή ώρα (**AZST**) μια ώρα μπροστά από τη χειμερινή ώρα AZT,  είναι η ζώνη ώρας UTC+05:00. Η θερινή ώρα καταργήθηκε το 2016.

## Παραπομπές


Κατηγορία:Αζερμπαϊτζάν-επέκταση
*
Totally Driven

**Totally Driven** είναι ο τίτλος της διπλής συλλογής τραγουδιών του βρετανικού χαρντ ροκ συγκροτήματος Uriah Heep, η οποία κυκλοφόρησε στις 12 Νοεμβρίου 2015 μέσω της δισκογραφικής εταιρείας "Cherry Red".

Η συλλογή περιλαμβάνει 27 επανεκτελέσεις τραγουδιών των Uriah Heep, οι οποίες πραγματοποιήθηκαν το 2000 και το 2001, με σκοπό να προετοιμαστεί το συγκρότημα για τις περιοδείες οι οποίες οδήγησαν στους δίσκους "*[[Acoustically Driven]]*" και "*[[Electrically Driven]]*".

## Τραγούδια
### CD 1
# Gypsy - 3:52
# Traveller In Time - 2:51
# Bird Of Prey - 4:43
# Sunrise - 4:07
# Rain - 4:19
# Come Away Melinda - 3:32
# Return To Fantasy - 4:36
# Look At Yourself - 3:23
# Come Back To Me - 4:06
# The Easy Road - 2:40
# Sweet Freedom - 6:13
# Why Did You Go? - 3:23
# July Morning - 8:51
# Easy Livin' - 2:40

### CD 2
# Between Two Worlds - 5:25
# Only The Young - 4:33
# Different World - 4:21
# Love In Silence - 6:23
# Blind Eye - 3:15
# Wonderworld - 4:19
# Stealin' - 4:43
# Time Of Revelation - 3:57
# Cross That Line - 5:23
# More Fool You - 3:11
# Universal Wheels - 4:52
# The Golden Palace - 7:57
# Lady In Black - 5:41

## Μέλη των Uriah Heep
Στις ηχογραφήσεις των τραγουδιών του  **Totally Driven**, συμμετείχαν οι εξής μουσικοί:

* **[[Μπέρνι Σο]]** - *[[Φωνητική|φωνητικά]]*
* **[[Μικ Μποξ]]** - *[[ηλεκτρική κιθάρα]]*
* **[[Τρέβορ Μπόλντερ]]** - *[[μπάσο]]*
* **[[Λι Κέρσλεηκ]]** - *[[τύμπανα]]*
* **Φιλ Λανζόν** - *[[πλήκτρα]]*

## Πηγές
* Totally Driven - All Music Guide
* URIAH HEEP Totally Driven reviews and MP3 - Prog Archives
* Totally Driven - Uriah Heep

Κατηγορία:Δισκογραφία των Uriah Heep
Κατηγορία:Άλμπουμ του 2015
Have You in My Wilderness

Το "**Have You in My Wilderness**" είναι το τέταρτο άλμπουμ της Julia Holter. Κυκλοφόρησε στις 25 Σεπτεμβρίου του 2015 από την Domino Records. Παραγωγός ήταν ο Cole MGN σε συνεργασία με τη Holter. Το άλμπουμ ανακοινώθηκε στις 9 Ιουλίου του 2015, μαζί με τους σταθμούς της παγκόσμιας περιοδείας της Holter. Δύο singles κυκλοφόρησαν για την προώθηση του άλμπουμ: το "*Feel You*" στις 16 Ιουλίου του 2015 και το "*Sea Calls Me Home*" στις 24 Αυγούστου της ίδιας χρονιάς. Το βίντεο κλιπ του "*Feel You*" σκηνοθετήθηκε από τον Jose Wolff, ενώ το βίντεο κλιπ του "*Sea Calls Me Home*" από την Claire Marie Vogel. 

## Κομμάτια
* Όλα τα κομμάτια γράφτηκαν από την Julia Holter

## Συντελεστές
* Julia Holter - φωνή, πλήκτρα, παραγωγή
* Devin Hoff - μπάσο
* Christopher Votek - τσέλο
* Andrew Tholl - βιολί
* Chris Speed - σαξόφωνο
* Danny Meyer - σαξόφωνο, κλαρινέτο
* Corey Fogel - κρουστά
* Kenny Gilmore - κρουστά
* Matthew Cooper - σχέδιο
* Cole MGN - μηχανικός, μίξινγκ, παραγωγή
* Darrell Thorp - μηχανικός
* Bill Mims - βοηθός μηχανικός
* Jake Viator - βοηθός μηχανικός
* David Ives - mastering
* Rick Bahto - φωτογραφία

## Θέσεις στα τσάρτς
* Βέλγιο (Φλάνδρα) - 56
* Βέλγιο (Βαλλωνία) - 107
* Ολλανδία - 36
* Γερμανία - 100
* Ιρλανδία - 43
* Πορτογαλία - 25
* Ισπανία - 95
* Ηνωμένο Βασίλειο - 29
* *Billboard* Top Heatseekers Albums - 3

## Παραπομπές


Κατηγορία:Άλμπουμ του 2015
Νάνος ιπποπόταμος της Κύπρου

Ο **Νάνος ιπποπόταμος της Κύπρου** (*Ιπποπόταμος ο ελάσσων*) είναι εξαφανισμένο είδος Ιπποποτάμου που κατοικούσε στο νησί της Κύπρου κατά την ύστερη oλόκαινο, δηλαδή 10 ως 12 χιλιάδες χρόνια πριν.

Οι νάνοι ιπποπόταμοι είχαν μικρό μέγεθος. Το μήκος τους έφτανε το 1,50 μέτρο και το ύψος τους τα 75 εκατοστά. Επιπλέον είχαν και άλλα ιδιαίτερα χαρακτηριστικά, όπως το σχήμα της σιαγόνας, τη θέση των ματιών και της μύτης, το μέγεθος των άκρων, το πέλμα των ποδιών, τα οποία υποδηλώνουν ότι περισσότερο περπατούσαν παρά κολυμπούσαν. Ήταν το μικρότερο γνωστό είδος ιπποποτάμου, κάτι που οφείλεται στον νησιωτικό νανισμό.  

Την περίοδο που ζούσε ήταν το μεγαλύτερο ζώό της Κύπρου, ήταν φυτοφάγο και δεν είχε φυσικούς θηρευτές. Ευρήματα στην περιοχή του Αετόκρεμμου δείχνουν ότι ο άνθρωπος της τότε εποχής κυνηγούσε τα ζώα αυτά αλλά πιθανόν δεν συνέβαλε στην εξαφάνιση του είδους.
## Λαογραφία
Σύμφωνα με την παράδοση, απολιθωμένα οστά των ζώων αυτών αποδόθηκαν σε αγίους όπως ο Άγιος Φανούριος και οι Άγιοι Σαράντα. Tα οστά θεωρήθηκαν ιερά και τους αποδόθηκαν θεραπευτικές ιδιότητες, γι'αυτό οι ντόπιοι τα κονιορτοποιούσαν και τα χρησιμοποιούσαν ως φάρμακο. 

Κατά μια άλλη εκδοχή τα οστά ανήκουν στο άλογο του Αγίου Φανουρίου που έφτασε στην Κύπρο κυνηγημένος από τους διώκτες του στην Μικρά Ασία. Μόλις έφτασαν στην περιοχή του Αγίου Γεωργίου Κερήνειας το άλογο σκοτώθηκε προσπαθώντας να υπερπηδήσει έναν μεγάλο βράχο. 

Σε άλλες περιπτώσεις, απολιθώματα των ζώων αυτών αποδόθηκαν σε υπολείμματα δρακόντων, γι'αυτό και προέκυψαν τοπωνύμια όπως Δρακοντόσπηλιος, Δρακοντότρυπα, Δρακοντοβούναρο, Σπηλιά του Δράκου, Δρακοντιά κ.τ.λ.

## Παραπομπές


Κατηγορία:Ιπποποταμίδες
Κατηγορία:Φυτοφάγα
Κατηγορία:Θηλαστικά της Ευρώπης
Κατηγορία:Πανίδα της Κύπρου
UTC−00:44

**UTC−00:44** είναι το αναγνωριστικό για την ζώνη ώρας UTC-00:44.

Η ζώνη ώρας UTC-00:44 χρησιμοποιόταν στην Λιβηρία μέχρι τις 1 Μαϊου 1972.Ήταν γνωστή ως **Μέσος χρόνος Μονρόβιας** ή **Ώρα [[Λιβηρία]]ς**. Η ακριβής ζώνη ώρας ήταν η GMT −0ώ 43λ 08δ (βασισμένο στο μεσημβρινό της Μονροβίας) μέχρι να αναγνωριστεί ως GMT−0:44 την 1 Μαρτίου 1919. Στις 1972 άλλαξε στην ζώνη ώρας UTC.

## Παραπομπές


Κατηγορία:Μετατοπίσεις UTC
UTC+00:30

**UTC+00:30** είναι το αναγνωριστικό για την ζώνη ώρας UTC+00:30

Η ζώνη ώρας UTC+00:30 χρησιμοποιώταν στην βασιλική κατοικία της Βρετανίας, γνωστή ως ώρα Σάντρινγκχαμ. Η χρήση της σταμάτησε το 1936.

Χρησιμοποιήθηκε επίσης στην Ελβετία (**Ώρα Βέρνης**) μέχρη την υιοθέτηση της ώρας Κεντρικής Ευρώπης το 1894.

## Δείτε επίσης
* Ώρα στο Ηνωμένο Βασίλειο

Κατηγορία:Μετατοπίσεις UTC
UTC+01:30

**UTC+01:30** είναι το αναγνωριστικό για τη ζώνη ώρας UTC+01:30. Χρησιμοποιήθηκε από τις κυβερνήσεις του Ελεύθερου Κράτους της Οράγγης, το Τρανσβαάλ και την αποικία του Ακρωτηρίου από το 1892 μέχρι το 1903 και τώρα είναι εδάφη της Νότιας Αφρικής. Χρησιμοποιήθηκε επίσης στη Γερμανική Νοτιοδυτική Αφρική (σημερινή Ναμίμπια).

## Δείτε επίσης
* Ιστορία των Ζωνών ώρας στη Νότια Αφρική
* Ιστορία των Ζωνών ώρας στη Ναμίμπια

Κατηγορία:Μετατοπίσεις UTC
Κάλι (Κολομβία)

Το **Σαντιάγο ντε Κάλι** (ισπανικά: *Santiago de Cali*), γνωστό και ως **Κάλι** (*Cali*) είναι πόλη στη νοτιοανατολική Κολομβία, πρωτεύουσα του διαμερίσματος Βάγια δελ Κάουκα. Σύμφωνα με την απογραφή του 2005, το Κάλι έχει 2.068.386 και η μητροπολιτική περιοχή του 2.530.756 κατοίκους, και είναι η τρίτη μεγαλύτερη πόλη της χώρας μετά τη Μπογκοτά και το Μεδεγίν. Η πόλη είναι κτισμένη στη κοιλάδα του ποταμού Κάουκα, σε υψόμετρο 1.000 μέτρων. Σε απόσταση 100 χιλιομέτρων προς τα βορειοδυτικά βρίσκεται η πόλη-λιμάνι Μπουεναβεντούρα, καθιστώντας το Κάλι τη μόνη μεγάλη πόλη της Κολομβίας με πρόσβαση στην ακτή του Ειρηνικού.

Η πόλη ιδρύθηκε στις 25 Ιουλίου 1536 από τον Ισπανό κονκισταδόρες Σεμπαστιάν δε Μπελαλκάθαρ, λίγα χιλιόμετρα βορειότερα από τη σημερινή της θέση, για να μεταφερθεί στη σημερινή της θέση το 1537. Μέχρι τον 18ο αιώνα στην περιοχή του Κάλι υπήρχαν αγροκτήματα (χασιέντα) και η πόλη είχε συνολικά πληθυσμό 6.548 κατοίκων. Μετά την ανεξαρτησία της Κολομβίας ορίστηκε έδρα του διαμερίσματος της Βάγια δελ Κάουκα. Στις 7 Αυγούστου 1956 η πόλη συγκλονίστηκε από ισχυρή έκρηξη 1053 κιβωτίων δυναμίτη του στρατού, τα οποία μεταφέρονταν με φορτηγά στη Μπογκοτά, τα οποία υπερθερμάνθηκαν. Η έκρηξη άφησε πίσω τουλάχιστον 1.300 νεκρούς. Το 1971 η πόλη διοργάνωσε τους Παναμερικανικούς Αγώνες. 

Το Κάλι θεωρείται η πρωτεύουσα της μουσικής Σάλσα. Το αεροδρόμιο της πόλης Αλφόνσο Μπονίγια Αραγόν είναι το τρίτο μεγαλύτερο στη χώρα από πλευράς επιβατικής κίνησης. Στη πόλη βρίσκονται αρκετά πανεπιστήμια από τα οποία το Πανεπιστήμιο του Βάγιε, με 30.000 σπουδαστές, είναι το μεγαλύτερο, και το τρίτο μεγαλύτερο στη χώρα.

## Παραπομπές


κατηγορία:Πόλεις της Κολομβίας
UTC+05:40

**UTC+05:40** είναι το αναγνωριστικό για την ζώνη ώρας UTC+05:40.

Η ζώνη ώρας UTC+05:40 μερικές φορές χρησιμοποιόταν ως προσεγγιστικό για την ώρα του Νεπάλ, το οποίο μέχρι το 1986 βασιζόταν στον μέσο χρόνο Κατμαντού, που είναι 85'19' Α ή 5:41:16.

Από το 1986 (2043 στο ημερολόγιο Βικράμ, χρησιμοποιείται στο Νεπάλ) η ώρα Νεπάλ είναι η ζώνη ώρας UTC+05:45.

Κατηγορία:Μετατοπίσεις UTC
UTC+02:30

**UTC+02:30** είναι το αναγνωριστικό για τη ζώνη ώρας +02:30. Στο ISO 8601 αυτή η ζώνη ώρας γράφεται ως +02:30.

Κατά το τέλος του 19ου αιώνα, ο Μέσος Χρόνος Μόσχας χρησιμοποιήθηκε στη Ρωσία, αρχικά στη ζώνη ώρας UTC+02:30. Μετά την Οκτωβριανή Επανάσταση, η ζώνη ώρας άλλαξε σε +2.

## Δείτε επίσης
* Ώρα στη Ρωσία
* Ώρα Μόσχας

Κατηγορία:Μετατοπίσεις UTC
UTC−08:30

**UTC−08:30** είναι το αναγνωριστικό για την ζώνη ώρας UTC-08:30.

Αυτή η ζώνη χρησιμοποιούταν στα Νησιά Πίτκαιρν μέχρι τις 26 Απριλίου 1998. Στις 27 Απριλίου η ζώνη ώρας άλλαξε στην UTC−08, οπότε αμέσως μετά τις 23:59:59 η ώρα άλλαξε στις 00:30:00.

## Παραπομπές


Κατηγορία:Μετατοπίσεις UTC
UTC+08:30

**UTC+08:30** είναι το αναγνωριστικό για την ζώνη ώρας UTC+08:30. Χρησιμοποιείται στις περιοχές:

Η ζώνη ώρας UTC+08:30 χρησιμοποιήθηκε για την ζώνη ώρας Τσανγκπάι στην Δημοκρατία της Κίνας (1912-1949).

Επίσης χρησιμοποιήθηκε ως σταθερή ώρα της Νότιας Κορέας την περίοδο 1954-61.

Στις 15 Αυγούστου 2015, η Βόρεια Κορέα αντικατέστησε την Σταθερή ώρα Κορέας με την ώρα Πιονγιάνγκ, που είναι η UTC+08:30. Ο Κιμ Γιονγκ Ουν, ανώτατος ηγέτης της χώρας, το χαρακτήρισε ως βήμα κατά του αποικιοκρατισμού, καθώς η παλιά ώρα ήταν η ώρα που χρησιμοποιόταν από την κατάληψή της από την Ιαπωνία. Στις 23:30 της 4ης Μαΐου 2018 η Βόρεια Κορέα άλλαξε την ζώνη ώρας για να είναι η ίδια με αυτή της Νότιας Κορέας, επιστρέφοντας στην ζώνη ώρας UTC+09:00. 

## Εξωτερικοί σύνδεσμοι


Κατηγορία:Μετατοπίσεις UTC
Εθνικό Μέτωπο Σωτηρίας

Το **Εθνικό Μέτωπο Σωτηρίας** (Ρουμανικά: *Frontul Salvării nationale*, FSN) είναι το όνομα ενός πολιτικού οργανισμού που ήταν το κυβερνών όργανο της Ρουμανίας κατά τις πρώτες εβδομάδες μετά τη Ρουμανική Επανάσταση του 1989. Στη συνέχεια έγινε πολιτικό κόμμα, και κέρδισε τις εκλογές του 1990 υπό την ηγεσία του τότε προέδρου Ίον Ιλιέσκου.

Το 1992, ορισμένα μέλη του Μετώπου, συμπεριλαμβανομένου του Προέδρου Ιλιέσκου, αποχώρησαν από αυτό, ιδρύοντας το Δημοκρατικό Εθνικό Μέτωπο Σωτηρίας. Το 1993 το υπόλοιπο FSN μετονομάστηκε σε Δημοκρατικό Κόμμα.

Το Εθνικό Μέτωπο Σωτηρίας είναι ο κοινός πρόγονος των δύο από τα τρία μεγαλύτερα πολιτικά κόμματα που δραστηριοποιούνται στη Ρουμανία σήμερα: το Σοσιαλδημοκρατικό Κόμμα και το Εθνικό Φιλελεύθερο Κόμμα.

## Εκλογικά αποτελέσματα

### Συνέλευση των αντιπροσώπων

### Γερουσία

## Παραπομπές
* Steven D. Roper, *Romania: The Unfinished Revolution*, Routledge, 2000, 
* Dennis Deletant, *Ceaușescu and the Securitate: Coercion and Dissent in Romania*, 1965-1989, M.E. Sharpe, London, 1995, .


Κατηγορία:Πολιτικά κόμματα της Ρουμανίας
Κατηγορία:Ιστορία της Ρουμανίας
Κατηγορία:Σοσιαλδημοκρατικά κόμματα
Κατηγορία:Προσωρινές κυβερνήσεις
Σωματίδιο βήτα

[thumb|250px|Η [ακτινοβολία άλφα αποτελείται από πυρήνες ηλίου-4 και ένα  φύλλο χαρτί την σταματά. Η **ακτινοβολία βήτα** η οποία αποτελείται  από ηλεκτρόνια, σταματά με μια πλάκα αλουμινίου. Η ακτινοβολία γάμμα απορροφάται όταν περνά μέσα από  ένα  πυκνό υλικό.]]
Τα **σωματίδια βήτα** είναι σωματίδια υψηλής ενέργειας, είτε ηλεκτρόνια υψηλής ταχύτητας ή ποζιτρόνια που εκπέμπονται από ορισμένες μορφές ραδιενεργών πυρήνων, όπως το κάλιο-40. Τα σωματίδια βήτα που εκπέμπονται, είναι μια μορφή ιονίζουσας ακτινοβολίας, επίσης γνωστή ως **ακτινοβολία βήτα**. Η παραγωγή των σωματιδίων βήτα ονομάζεται διάσπαση βήτα και συμβολίζονται διεθνώς με το ελληνικό γράμμα βήτα (β). Υπάρχουν δύο μορφές της διάσπασης βήτα, β- και β + , οι οποίες παράγουν αντίστοιχα ηλεκτρόνια (η β-) και ποζιτρόνια (η β +).

Κατηγορία:Ακτινοβολία
Κατηγορία:Ραδιενέργεια
Πρόδρομος Ασημιάδης

Ο **Πρόδρομος Ασημιάδης** (1928 - 1 Μαΐου 2023) ήταν Έλληνας ανώτατος δικαστικός. Διετέλεσε αντιπρόεδρος του Αρείου Πάγου, γενικός γραμματέας του Υπουργείου Δικαιοσύνης και πρόεδρος της Επιτροπής Κρατικών Προμηθειών.

## Βιογραφικά στοιχεία
Γεννήθηκε το 1928, σπούδασε νομικά και εισήλθε στο δικαστικό σώμα με διαγωνισμό. Από τον Σεπτέμβριο του 1983 μέχρι τον Σεπτέμβριο του 1987, διατέλεσε, ως εφέτης, προϊστάμενος του Πρωτοδικείου Αθηνών, για δύο συνεχείς θητείες. Εκείνο το διάστημα έγινε στόχος κριτικής από το κόμμα της Νέας Δημοκρατίας, το οποίο τον κατηγόρησε ότι «έστηνε» τις συνθέσεις των δικαστηρίων που δίκαζαν εκδότες και δημοσιογράφους αντιπολιτευομένους στην κυβέρνηση του Ανδρέα Παπανδρέου, οδηγώντας σε καταδίκες και βαριά πρόστιμα. Τον Ασημιάδη υπερασπίστηκε ο Ευάγγελος Γιαννόπουλος, κάνοντας αναφορά και στην αντιχουντική δράση του.

Ευρύτερα γνωστός έγινε από τη συμμετοχή του στο ειδικό δικαστήριο για την υπόθεση Κοσκωτά το 1991-92, του οποίου οι συνεδριάσεις μεταδίδονταν τηλεοπτικά. Ο Ασημιάδης ψήφισε υπέρ της αθώωσης του Ανδρέα Παπανδρέου και για τις τρεις κατηγορίες που αντιμετώπιζε, πράγμα το οποίο και έγινε, με τον πρώην πρωθυπουργό να αθωώνεται για όλες τις κατηγορίες (για μια απ' αυτές η αθώωση ήταν οριακή με ψήφους 7-6). Ο Ασημιάδης μαζί με τον Βασίλειο Λαμπρίδη ήταν αυτοί που συνέταξαν το σκεπτικό της πλειοψηφίας με το οποίο ο Παπανδρέου αθωώθηκε, ενώ αντίθετα το σκεπτικό της μειοψηφίας (το οποίο ζητούσε την καταδίκη του Α. Παπανδρέου) συνέταξε ο τότε πρόεδρος του Αρείου Πάγου (και πρόεδρος του δικαστηρίου) Βασίλειος Κόκκινος.

Το καλοκαίρι του 1994 ο Ασημιάδης προήχθη από το Υπουργικό Συμβούλιο σε αντιπρόεδρο του Αρείου Πάγου, αλλά έμεινε στη θέση αυτή μόνο για ένα χρόνο, καθώς το καλοκαίρι του 1995 αποχώρησε λόγω συμπλήρωσης του ανώτατου κατά το Σύνταγμα ορίου ηλικίας (67 έτη).

Το 1997 διορίστηκε πρόεδρος της Επιτροπής Κρατικών Προμηθειών από την κυβέρνηση του Κώστα Σημίτη, θέση την οποία κατείχε μέχρι το 2000, οπότε ανέλαβε γενικός γραμματέας του υπουργείου Δικαιοσύνης. Παραιτήθηκε τον Ιούλιο του 2002, μετά την απόδραση του βαρυποινίτη Πίτερ Σέντομ από τις φυλακές Κορυδαλλού.

Απεβίωσε την 1 Μαΐου 2023 

## Παραπομπές


Κατηγορία:Έλληνες δικαστικοί
UTC−12:00

thumb|500x500px|UTC−12: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις
**UTC−12:00** είναι η ζώνη ώρας που αφαιρεί μισή μέρα (12 ώρες) από τον Συγχρονισμένο Παγκόσμιο Χρόνο (UTC).

## Ως σταθερή ώρα (όλο τον χρόνο)

### Ωκεανία
* Ηνωμένες Πολιτείες Αμερικής
** Νήσος Μπαίηκερ και Χάουλαντ (ακατοίκητα νησιά που ανήκουν στης Ηνωμένες Πολιτείες)
Η UTC−12 είναι μια ναυτική ζώνη ώρας που χρησιμοποιείται στις θάλασσες με συντεταγμένες ανάμεσα στον 180ο μεσημβρινό και τον 172ο μεσημβρινό.Αφαιρέστε 12 ώρες για να βρείτε αυτήν την ζώνη.Τα πλοία που χρησιμοποιούν αυτήν την ζώνη ώρας είναι τα τελευταία που ξεκινάνε μια νέα ημέρα.

## Τα χαρακτηριστικά της ζώνης ώρας που ακολουθεί την UTC-12
Μερικά νησιά που βρίσκονται στις περιοχές αυτής της ζώνης δεν την χρησιμοποιούν, με αποτέλεσμα να μην την χρησιμοποιεί κανείς αυτήν τη ζώνη ώρας.Χρησιμοποιούν όμως την ημερομηνία και την ώρα (ή απλά την ημερομηνία) μιας από τις γειτονικές ζώνες επειδή, συχνά ανήκουν πολιτικά, σε μια συστάδα νησιών όπου τα μέλη του χρησιμοποιούν μια γειτονική ζώνη.

Επειδή η Διεθνής Γραμμή Ημερομηνίας Δυτικά (IDLW, *International Date Line West*) είναι η ζώνη ώρας που εκπροσωπεί το τελευταίο μέρος της γης όπου υπάρχει ημερομηνία, χρησιμοποιείται μερικές φορές για νεκρές περιοχές και αναφέρεται ως Οπουδήποτε στην Γη (AoE).

## Δείτε επίσης
* UTC+12:00
* UTC+14:00, η πρώτη ζώνη που ξεκινά μια νέα ημέρα
* Νήσοι Χάουλαντ και Μπαίηκερ

## Παραπομπές

* http://www.flightsimaviation.com/current_local_time_date_IDLW.html 

Κατηγορία:Μετατοπίσεις UTC
Κατηγορία:Μικρά Εξωτερικά Νησιά των Ηνωμένων Πολιτειών
UTC+13:45

thumb|500x500px|UTC+13:45: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις
**UTC+13:45** είναι το αναγνωριστικό για την ζώνη ώρας UTC+13:45.

## Ως θερινή ώρα (Καλοκαίρι Νότιου ημισφαιρίου)

### Ωκεανία
* Νέα Ζηλανδία - Θερινή ώρα Τσάταμ
** Νησιά Τσάταμ

## Δείτε επίσης
* Ώρα στη Νέα Ζηλανδία

## Εξωτερικοί σύνδεσμοι

Κατηγορία:Μετατοπίσεις UTC
Ευαγόρας Παλληκαρίδης Αγίων Τριμιθιάς

Ο **Ευαγόρας Παλληκαρίδης Αγίων Τριμιθιάς** είναι κυπριακή ποδοσφαιρική ομάδα από το χωριό Άγιοι Τριμιθιάς της επαρχίας Λευκωσίας. Η ομάδα έχει 2 συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο **Ευαγόρας Παλληκαρίδης Αγίων Τριμιθιάς** ιδρύθηκε το 1997 από την ενοποίηση των σωματείων Δικέφαλος και Ατρόμητος. Στο σωματείο δόθηκε το όνομα αυτό προς τιμή του ήρωα αγωνιστή της ΕΟΚΑ Ευαγόρα Παλληκαρίδη. 

Μέχρι το 2002 συμμετείχε στις διοργανώσεις της Εθνικής Ποδοσφαιρικής Ομοσπονδία Περιφέρειας Λευκωσίας (ΕΠΟΠΛ). Το 2002 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή του στο πρωτάθλημα, την περίοδο 2002-03, τερμάτισε στην έκτη θέση. Την επόμενη περίοδο τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνεχίζει τις διοργανώσεις της ΕΠΟΠΛ.





## Τίτλοι
* Κύπελλο ΣΤΟΚ (1): 2016
* Κύπελλο ΕΠΟΠΛ (2): 2014, 2016

## Δείτε επίσης
* Ποδόσφαιρο στην Κύπρο

## Παραπομπές


## Πηγές
* Εγκαίνια του οικήματος του Σωματείου «Ευαγόρας Παλληκαρίδης Αγίων Τριμιθιάς»

## Εξωτερικοί σύνδεσμοι
* 

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1997
Κατηγορία:Άγιοι Τριμιθιάς
Μπέργκμαν (κρατήρας)

Ο **Μπέργκμαν** (Bergman) είναι κρατήρας πρόσκρουσης διαμέτρου 21 χλμ. στην αθέατη από την Γη πλευρά της Σελήνης. Βρίσκεται στο εσωτερικό του πελώριου κρατήρα Μεντελέγιεφ. Εντός του Μεντελέγιεφ είναι επίσης οι κρατήρες Μουασάν και Ρίτσαρντς.

Το χείλος του Μπέργκμαν έχει σχήμα κατά προσέγγιση κυκλικό και ο όλος σχηματισμός έχει μορφή που θυμίζει αυτήν ενός μπολ. Το δυτικό μισό του πυθμένα του καλύπτεται από σωρευμένα θραύσματα βράχων (λατ. *talus*), ενώ το ανατολικό μισό είναι σχετικά επίπεδο.

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* LTO-66D2 Bergman &mdash; τοπογραφικός χάρτης

Κατηγορία:Κρατήρες Σελήνης
Γαγάτης

thumb|Γαγάτης
Ο **γαγάτης** (αγγλικά: *jet*) είναι είδος λιγνίτη και θεωρείται ότι είναι ελάσσων πολύτιμος λίθος. Ο γαγάτης δεν θεωρείται αληθινό ορυκτό, αλλά μάλλον πέτρωμα που έχει οργανική προέλευση, προέρχεται από την εξανθράκωση του ξύλου κάτω από μεγάλη πίεση. Πήρε το όνομά του από την αρχαία πόλη Γάγαι στη Λυκία της Μικράς Ασίας και έχει χρώμα μαύρο ή καστανόμαυρο. Άλλη ονομασία του γαγάτη είναι και «μαύρο κεχριμπάρι».

Ο γαγάτης είναι γνωστός από την αρχαιότητα και χρησιμοποιείται στη Βρετανία από τη νεολιθική περίοδο μέχρι και την Ρωμαϊκή εποχή. Η χρήση του στην κοσμηματοποιία επανήλθε κατά τη διάρκεια της βασιλείας της Βασίλισσας Βικτωρίας, κατά την οποία η βασίλισσα φορούσε κοσμήματα από γαγάτη μαζί με τα πένθιμα φορέματά της, ως ένδειξη πένθους για τον πρίγκιπα Αλβέρτο.

## Στη λογοτεχνία
Στη λογοτεχνία συναντάμε τον γαγάτη στους ''Αθλίους'' (*Les Miserables*) του Βίκτωρος Ουγκώ.
Συγκεκριμένα ο Γιάννης Αγγιάννης όταν ήταν νέος είχε μάθει να κατεργάζεται τον γαγάτη για την κατασκευή κοσμημάτων. 
Πολύ αργότερα, με νέο όνομα ως κύριος Μαγδαληνής, ανοίγει εργοστάσιο κατασκευής ψευδοκοσμηματων (φο μπιζού) από γαγάτη, στο οποίο εργάζεται η άτυχη Φαντίνα.

Επίσης, απαντάται στη συλλογή ποιημάτων, "Τσιγγάνικο τραγουδιστάρι" του Φεδερίκο Γκαρθία Λόρκα (εκδόσεις των Φίλων, Αθήνα 1974, μετάφραση Κώστα Ε. Τσιρόπουλου), στο ποίημα με τίτλο "Ρομάντζα του μαύρου καημού". 

*Τι καημός! Γίνεται *'γαγάτης**'

*η σάρκα μου και τα φορέματά μου!*

## Παραπομπές


## Εξωτερικοί σύνδεσμοι
* 
* 

Κατηγορία:Απολιθώματα
Κατηγορία:Πολύτιμοι λίθοι
UTC+03:30

thumb|500x500px|UTC+03:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις

**UTC+03:30** είναι το αναγνωριστικό για την μετατόπιση UTC +03:30. Στο ISO 8601 η ζώνη αυτή γράφεται ως +03:30. Χρησιμοποιείται όλο το χρόνο στο Ιράν.

## Ως ζώνη ώρας

### Νότια Ασία
*  - Επίσημη ώρα Ιράν (IRST)

## Εξωτερικοί σύνδεσμοι
* πόλεις στην ζώνη ώρας UTC+03:30

Κατηγορία:Μετατοπίσεις UTC
UTC+04:30

thumb|500x500px|UTC+04:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις
**UTC+04:30** είναι το αναγνωριστικό για την μετατόπιση UTC+04:30.Χρησιμοποιείται στις ακόλουθες χώρες:

## Ως σταθερή ώρα (όλο τον χρόνο)

### Κεντρική Ασία
*  - Ώρα στο Αφγανιστάν

Κατηγορία:Μετατοπίσεις UTC
UTC+05:45

thumb|500x500px|UTC+05:45: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις
**UTC+05:45 είναι το αναγνωριστικό για την μετατόπιση UTC+05:45**. Αυτή η ζώνη χρησιμοποιείται στο Νεπάλ.

## Ως σταθερή ώρα (όλο τον χρόνο)

### Νότια Ασία
*  - Ώρα Νεπάλ από το 1986
** Αυτή είναι κατά προσέγγιση ο μέσος χρόνος Κατμαντού, που είναι 5:41:16 μπροστά από το UTC.

Κατηγορία:Μετατοπίσεις UTC
Παρμενίων Τζίφρας

Ο **Παρμενίων Τζίφρας** (1925 - 5 Αυγούστου 2015) ήταν Έλληνας ανώτατος δικαστικός που διατέλεσε αντιπρόεδρος του Αρείου Πάγου. Ευρύτερα γνωστός έγινε από τη συμμετοχή του στο ειδικό δικαστήριο για το Σκάνδαλο Κοσκωτά, όπου διαδραμάτισε αποφασιστικό ρόλο στην αθώωση του πρωθυπουργού Ανδρέα Παπανδρέου.

Ο πολιτικός του ΠΑΣΟΚ και πολλές φορές υπουργός στις κυβερνήσεις του Ανδρέα Παπανδρέου, Ευάγγελος Γιαννόπουλος, τον είχε χαρακτηρίσει «δάσκαλο των δικαστών».

## Η ζωή του
Γεννήθηκε το 1925 στο Βογατσικό Καστοριάς. Το 1949 αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ). Αρχικά άσκησε τη δικηγορία, αλλά το 1955 εισήλθε στο δικαστικό σώμα με διαγωνισμό.

Κατά τη διάρκεια της δικαστικής του σταδιοδρομίας διατέλεσε, μεταξύ άλλων, προϊστάμενος του Πρωτοδικείου Πειραιώς, ειδικός σύμβουλος του υπουργού Δικαιοσύνης καθηγητή Γεωργίου - Αλεξάνδρου Μαγκάκη και επιθεωρητής της Α΄ Δικαστικής Περιφέρειας. Tο 1991 έγινε αντιπρόεδρος του Αρείου Πάγου, αλλά έμεινε στη θέση μόνο για ένα χρόνο, καθώς το 1992 αποχώρησε λόγω συμπλήρωσης του ανώτατου κατά το Σύνταγμα ορίου ηλικίας (67 έτη).

Ήταν ένας από τους 13 δικαστές που συμμετείχαν στο ειδικό δικαστήριο για το Σκάνδαλο Κοσκωτά, του οποίου οι συνεδριάσεις μεταδίδονταν τηλεοπτικά επί μήνες. Αυτός και ο αρεοπαγίτης Πρόδρομος Ασημιάδης θεωρούνταν οι πιο ευνοϊκά διακείμενοι στον Ανδρέα Παπανδρέου, ενώ αντίθετα ο πρόεδρος του Αρείου Πάγου Βασίλειος Κόκκινος και ο αρεοπαγίτης Σωκράτης Σωκρατείδης (που το 1967, επί χούντας, είχε ζητήσει την παραπομπή του Ανδρέα Παπανδρέου για εσχάτη προδοσία για την Υπόθεση ΑΣΠΙΔΑ) θεωρούνταν οι περισσότερο «σκληροί». Στις «μάχες» που διεξάγονταν στις συνεδριάσεις των δικαστών, ο Τζίφρας πρωτοστατούσε με την επιχειρηματολογία του για την αθώωση των κατηγορουμένων και για το έωλο του κατηγορητηρίου. Ο Ανδρέας Παπανδρέου τελικά αθωώθηκε και για τις 3 κατηγορίες που αντιμετώπιζε (για μία απ' αυτές οριακά με ψήφους 7-6).

Το 2000 ο Παρμενίων Τζίφρας εξέδωσε και βιβλίο για την υπόθεση με τίτλο «Η αθωωτική μου ψήφος για τον Ανδρέα Γ. Παπανδρέου».

Πέθανε τον Αύγουστο του 2015, σε ηλικία 90 ετών. Γιος του είναι ο δικηγόρος Ναούμ Τζίφρας .

## Συγγραφικό έργο
Εκτός του βιβλίου του για τον Ανδρέα Παπανδρέου, συνέγραψε και πολλά νομικά βιβλία, καθώς και ιστορία του χωριού του, του Βογατσικού Καστοριάς: 

* «Ασφαλιστικά Μέτρα», βιβλίο που γνώρισε πολλές επανεκδόσεις 
* «Διοικητική Εκτέλεση» 
* «Ανώτατο Ειδικό Δικαστήριο» 
* «Δικαστική Εξουσία» 
* «Ερμηνεία Αγροτικού Κώδικα» 
* «Αναθεώρηση του Συντάγματος»
* «Πορεία Ζωής»
* «Ανάλεκτα και Πάρεργα»
* «Ιστορία Βογατσικού Καστοριάς»

## Παραπομπές


Κατηγορία:Έλληνες δικαστικοί
Κατηγορία:Έλληνες νομικοί
UTC−11:00

thumb|500x500px|UTC−11: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο) ,Ανοιχτό μπλε - Θαλάσσιες εκτάσεις
**UTC−11:00** είναι η ζώνη ώρας που αφαιρεί 11 ώρες από τον Συγχρονισμένο Παγκόσμιο Χρόνο (UTC). Χρησιμοποιείται στις ακόλουθες περιοχές:

## Ως σταθερή ώρα (όλο τον χρόνο)

### Ωκεανία
*  - Ώρα Σαμόα
** 
** Ατόλλη Μίντγουεϊ (περιοχή των Ηνωμένων Πολιτειών με προσωρινό προσωπικό), Νήσος Τζάρβις και Ατόλλη Παλμύρα (ακατοίκητα νησιά των Ηνωμένων Πολιτειών)
*  - Ώρα Νιούε
** 20px Νιούε

Κατηγορία:Μετατοπίσεις UTC
Μπόρμαν (κρατήρας)

Ο **Μπόρμαν** (Borman) είναι κρατήρας πρόσκρουσης στο νότιο ημισφαίριο και στην αθέατη από τη Γη πλευρά της Σελήνης. Βρίσκεται στο νοτιοανατολικό τμήμα του ορεινού εσωτερικού δακτυλίου του κρατήρα Απόλλων. Το χείλος του Μπόρμαν έχει ακόμα αιχμηρές κορυφές, παρόλο που ένα μικρότερος κρατήρας βρίσκεται επί του βορειοδυτικού χείλους. Το εσωτερικό είναι σχετικά επίπεδο. Προσκολλημένος στο νότιο χείλος του Μπόρμαν είναι ο δευτερεύων Μπόρμαν L, ένας κατά πολύ αρχαιότερος και πιο φθαρμένος κρατήρας.

Ο Μπόρμαν ονομάστηκε έτσι προς τιμήν του Αμερικανού αστροναύτη Φρανκ Μπόρμαν (Frank Borman), διοικητή της διαστημικής αποστολής Απόλλων 8 (Apollo 8) το 1968. Ήταν η πρώτη επανδρωμένη αποστολή που μπήκε σε τροχιά γύρω από τη Σελήνη και κατά συνέπεια ο Μπόρμαν και οι άλλοι δύο επιβαίνοντες αστροναύτες οι πρώτοι άνθρωποι που αντίκρισαν τον εν λόγω κρατήρα. Δύο παραπλήσιοι κρατήρες επίσης πήραν τα ονόματά τους από τα άλλα δύο μέλη αυτής της αποστολής: πρόκειται για τους Άντερς (Anders) και Λόβελ (Lovell)

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
My Love Is Cool

Το "**My Love Is Cool**" είναι το ντεμπούτο άλμπουμ των Wolf Alice. Κυκλοφόρησε στις 22 Ιουνίου 2015 στο Ηνωμένο Βασίλειο και στις 23 Ιουνίου του 2015 στις ΗΠΑ από την Dirty Hit Records και την RCA. Στο άλμπουμ εμφανίζονται τα singles "Bros" και "Fluffy" σε επαναηχογραφημένες εκδόσεις, το "Moaning Lisa Smile", που κυκλοφόρησε μόνο στις ΗΠΑ και τα "Giant Peach" και "You're a Germ". Το single "Moaning Lisa Smile" μπήκε στο top 10 του *[[Billboard]]* Alternative Songs φτάνοντας στη θέση #9. Το άλμπουμ ήταν υποψήφιο για το Mercury Music Prize του 2015.

## Κομμάτια

## Συντελεστές
* Ellie Rowsell - φωνή, κιθάρα, omnichord, όργανο hammond, πιάνο, συνθεσάιζερ
* Joff Oddie - μπάντζο, κιθάρα, συνθεσάιζερ, βιολί, προγραμματισμός, φωνητικά
* Theo Ellis - μπάσο, συνθεσάιζερ, φωνητικά
* Joel Amey - ντραμς, φωνητικά
* Mike Crossey - μίξινγκ, παραγωγός, προγραμματισμός, συνθεσάιζερ
* Catherine Marks - μίξινγκ, παραγωγός
* Robin Schmidt - mastering
* Jonathan Gilmore - μηχανικός
* Paul Laurendeau - μηχανικός
* Samuel Burgess-Johnson - σχέδιο
* Rachel Thomas - εξώφυλλο
* Dan Chertoff - A&R
* Jammie Oborne - A&R
* Chuck Waite - A&R

## Θέσεις στα τσάρτς
* Αυστραλία - 41
* Ηνωμένο Βασίλειο - 2
* ΗΠΑ - 90
* *Billboard* Top Modern Rock/Alternative Albums - 12
* *Billboard* Top Rock Albums - 14

## Παραπομπές


Κατηγορία:Άλμπουμ του 2015
UTC−10:00

thumb|500x500px|UTC−10: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις
**UTC−10:00** είναι μια μετατόπιση ώρας που αφαιρεί 10 ώρες από τον Συγχρονισμένο Παγκόσμιο Χρόνο(UTC). Χρησιμοποιείται στις ακόλουθες περιοχές: Χαβάη, Αλάσκα, Γαλλική Πολυνησία και τις Νήσους Κουκ. (CKT)

## Ως χειμερινή ώρα (χειμώνας Βόρειου ημισφαίριου)

### Βόρεια Αμερική
* Ηνωμένες Πολιτείες - Χαβάινο-Αλεουτική Ζώνη Ώρας
** Αλεούτιες νήσοι (Αλάσκα δυτικά από 169'30' δυτικά)

## Ως σταθερή ώρα (όλο τον χρόνο)

### Ωκεανία
* Ηνωμένες Πολιτείες - Ζώνη ώρας Χαβάης-Αλεούτιων
** Χαβάη
** Ατόλλη Τζόνστον
* Νέα Ζηλανδία
** Νήσοι Κουκ
* Γαλλική Πολυνησία
** Νήσοι Εταιρείας συμπεριλαμβάνοντας την Ταϊτή
** Τουαμότου Αρχιπέλαγος
** Αουστράλ Νήσοι και Μπας Νήσοι

## Παραπομπές



Κατηγορία:Μετατοπίσεις UTC
UTC−03:30

thumb|500x500px|UTC−03:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις
**UTC−03:30** είναι μια μετατόπιση ώρας που αφαιρεί τρισήμιση ώρες από τον Συγχρονισμένο Παγκόσμιο Χρόνο.Χρησιμοποιείται στην καναδική επαρχία Νέα Γη και Λαμπραντόρ ως Ώρα Νιουφάουντλαντ.

## Ως χειμερινή ώρα (χειμώνας Βόρειου ημισφαιρίου)

### Βόρεια Αμερική
* Καναδάς - Ώρα Νιουφάουντλαντ
** Λαμπραντόρ (νοτιοανατολικό),
** Νέα Γη

## Παραπομπές


Κατηγορία:Μετατοπίσεις UTC
UTC−02:30

thumb|500x500px|UTC−02:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις
**UTC−02:30** είναι το αναγνωριστικό για την ζώνη ώρας UTC-02:30.Χρησιμοποιείται στις παρακάτω περιοχές:

## Ως θερινή ώρα (καλοκαίρι Βόρειου ημισφαίριου)

### Βόρεια Αμερική
* Καναδάς - Ώρα Νιουφάουντλαντ
** Λαμπραντόρ (νοτιο-ανατολικό),
** Νέα Γη

Κατηγορία:Μετατοπίσεις UTC
Δέλτα ποταμού

[thumb|250px|Δορυφορική εικόνα του [δέλτα του Νείλου.]]
Το **ποτάμιο δέλτα** ή **δέλτα ποταμού** είναι γεωγραφικός σχηματισμός ο οποίος σχηματίζεται από την απόθεση ιζημάτων που μεταφέρει ένας ποταμός στην εκβολή του μια περιοχή με στάσιμο ή νερό που κινείται με μικρή ταχύτητα. Αυτό συμβαίνει όταν ο ποταμός εισέρχεται σε έναν ωκεανό, θάλασσα, λίμνη, αποταμιευτήρα ή (σπανιότερα) σε έναν άλλο ποταμό, ο οποίος δεν μπορεί να απομακρύνει τα ιζήματα. Το όνομά του, σχετίζεται με την ομοιότητά του με το ελληνικό γράμμα Δ.

Στο δέλτα, η ταχύτητα του ποταμού μειώνεται γρήγορα, με αποτέλεσμα τα ιζήματα που μεταφέρει να αρχίσουν να καθιζάνουν. Αυτά τα αλλούβια συσσωρεύονται, σχηματίζοντας το δέλτα του ποταμού. Η ροή του νερού όταν φτάνει στα στάσιμα νερά, δεν περιορίζεται από τις όχθες και επεκτείνεται σε πλάτος, με αποτέλεσμα η ταχύτητά της να μειώνεται και τα ιζήματα που μεταφέρει να καθιζάνουν. Με τον καιρό, αυτό το κανάλι σχηματίζει ένα δελτοειδή λοβό, με αποτέλεσμα το στόμιο του ποταμού να προχωράει.

Ανθρώπινες δραστηριότητες, όπως η εκτροπή των υδάτων και η δημιουργία φραγμάτων μπορούν να έχουν προκαλέσουν ριζικές αλλαγές στο οικοσύστημα ενός δέλτα. Για παράδειγμα, τα φράγματα εμποδίζουν τη ροή των ιζημάτων, με αποτέλεσμα το δέλτα να διαβρωθεί.

## Εξωτερικοί σύνδεσμοι
* 


Δελτα
Feels Like

Το ***Feels Like*** είναι το ντεμπούτο άλμπουμ των Bully. Κυκλοφόρησε στις 23 Ιουνίου του 2015 από την Columbia Records και την StarTime International. Παραγωγός ήταν η τραγουδίστρια του συγκροτήματος, Alicia Bognanno. Το άλμπουμ ανακοινώθηκε στις 26 Μαρτίου του 2015. Για την προώθηση του άλμπουμ κυκλοφόρησε ένα βίντεο κλιπ για το κομμάτι "Trying". Η μπάντα επίσης εμφανίστηκε στο τοκ σοόυ του Conan O'Brien, ερμηνεύοντας το ίδιο τραγούδι.

## Κομμάτια
* Όλα τα κομμάτια γράφτηκαν από την Alicia Bognanno

### Επιπλέον κομμάτι στην έκδοση για iTunes

## Συντελεστές
* Alicia Bognanno - φωνή, κιθάρα, μηχανικός, μίξιγνκ, παραγωγός
* Reece Lazarus - μπάσο
* Clayton Parker - κιθάρα
* Stewart Copeland - ντραμς
* John Golden - mastering
* Jon San Paolo - μηχανικός
* Daniel Topete - φωτογραφία
* Esther Pearl Watson - εξώφυλλο

## Θέσεις στα τσάρτς
* *Billboard* Top Heatseekers - 10
* *Billboard* Top Rock Albums - 34

## Παραπομπές


Κατηγορία:Άλμπουμ του 2015
Παγκόσμια ώρα

Η **παγκόσμια ώρα** ή **παγκόσμιος χρόνος** (**UT**) είναι ένα πρότυπο του χρόνου που βασίζεται στην περιστροφή της Γης. Είναι μια σύγχρονη συνέχεια της ώρας Γκρίνουιτς (GMT), δηλαδή, η μέση ηλιακή ώρα για τον πρώτο μεσημβρινό στο Γκρίνουιτς. Στην πραγματικότητα, η έκφραση "Universal Time" είναι ασαφής (όταν απαιτείται ακρίβεια καλύτερη από λίγα δευτερόλεπτα), καθώς υπάρχουν αρκετές εκδόσεις του, η πιο συχνά χρησιμοποιούμενη είναι συντονισμένη παγκόσμια ώρα (UTC) και UT1. Όλες αυτές οι εκδόσεις του UT, εκτός από την UTC, βασίζονται στην περιστροφή της Γης σε σχέση με μακρινά ουράνια αντικείμενα (άστρα και τα κβάζαρ), αλλά με προσαρμογές για να ταυτίζονται περισσότερο με την ηλιακή ώρα. Ο UTC βασίζεται στον διεθνή ατομικό χρόνο και με άλμα δευτερόλεπτων βρίσκεται σε όριο εκτροπής 0,9 δευτερόλεπτα από τον **UT1**.

## Παραπομπές σημειώσεις

## Βιβλιογραφία
*

## Εξωτερικοί σύνδεσμοι
*''Time Lord'' by Clark Blaise: a biography of Sanford Fleming and the idea of standard time

Κατηγορία:Χρονικές κλίμακες
Ξαναγύρισε, μικρή μου Σέμπα

Ο τίτλος **Ξαναγύρισε, μικρή μου Σέμπα** μπορεί να αναφέρεται:

*Ξαναγύρισε, μικρή μου Σέμπα (θεατρικό)
* Ξαναγύρισε, μικρή μου Σέμπα (ταινία)
* Ξαναγύρισε, μικρή μου Σέμπα (τηλεοπτική σειρά)
Μπάρι Τάουν Γιουνάιτεντ

Η **Μπάρι Τάουν Γιουνάιτεντ** (ουαλικά: *Clwb Pêl Droed Tref Y Barri*, αγγλικά: *Barry Town United*) είναι ποδοσφαιρική ομάδα με έδρα το Μπάρι της Ουαλίας. Είναι γνωστή για την εκπροσώπηση της Ουαλίας στην Ευρώπη ως πρωταθλήτρια και κυπελλούχος Ουαλίας κατά τη διάρκεια της δεκαετίας του 1990 και στις αρχές της δεκαετίας του 2000, ενώ έχει διαγωνιστεί επίσης στη Σάδερν Λιγκ και το Κύπελλο Αγγλίας.

Αγωνίζεται στο Τζένερ Παρκ στο Μπάρι του Βέιλ οφ Γκλαμόργκαν, χωρητικότητας 2000 καθήμενων θεατών.

## Τίτλοι
*Πρέμιερ Λιγκ Ουαλίας (7): 1995–96, 1996–97, 1997–98, 1998–99, 2000–01, 2001–02, 2002–03
*Κύπελλο Ουαλίας (6): 1954–55, 1993–94, 1996–97, 2000–01, 2001–02, 2002–03
*Λιγκ Καπ Ουαλίας (5): 1996–97, 1997–98, 1998–99, 1999–2000, 2025-26

## Παραπομπές


## Βιβλιογραφία
*
*

## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1912
Κατηγορία:Ποδοσφαιρικές ομάδες Ουαλίας
In Utero (άλμπουμ)

Το **In Utero** είναι το 3ο studio album του αμερικανικού grunge συγκροτήματος Nirvana. Πρόκειται για το τελευταίο τους studio album, λόγω του θανάτου του Κερτ Κομπέιν στις 5 Απριλίου 1994.

## Σχετικά
Κυκλοφόρησε στις 21 Σεπτεμβρίου 1993 από την *DGC Records.* Ηχογραφήθηκε μεταξύ 12-26 Φεβρουαρίου του 1993 από τον μουσικό και παραγωγό Στηβ Αλμπίνι, ενώ η μίξη πραγματοποιήθηκε από τον Σκοτ Λιτ. Το άλμπουμ έφτασε στην 1η θέση στο Billboard. Έγινε 5 φορές πλατινένιος, ενώ έχει πουλήσει περισσότερα από 15 εκατομμύρια αντίτυπα παγκοσμίως. Το 2013 κυκλοφόρησε μια επετειακή έκδοση του In Utero για τα 20 χρόνια από την κυκλοφορία του. Περιέχει 2 CD με mix και ανέκδοτο υλικό κι ένα CD & DVD με την *MTV Live & Loud* συναυλία των Nirvana. To DVD έχει κομμάτια από άλλες συναυλίες τους και την ακυκλοφόρητη director's cut εκδοχή του βίντεο κλιπ του Heart-Shaped Box.

## Τίτλος & εξώφυλλο
Αρχικά, ο Κομπέιν ήθελε να ονομάσει το άλμπουμ "I Hate Myself and I Want to Die". Ωστόσο, ο μπασίστας των Nirvana, Κριστ Νοβοσέλικ, κατάφερε να πείσει τον Κομπέιν να αλλάξει τον τίτλο, λόγω προβλημάτων που θα επέρχονταν. Υποψήφιος τίτλος ήταν το "Verse Chorus Verse", τίτλος ενός κομματιού του συγκροτήματος που όμως δεν συμπεριλήφθηκε στο άλμπουμ. Ο τελικός τίτλος, *In Utero*, πάρθηκε από ένα ποίημα της συζύγου του Κομπέιν, Κάρτνεϊ Λαβ. Όσο για το εξώφυλλο, σχεδιάστηκε από τον Ρόμπερτ Φίσερ.

## Λίστα Κομματιών

## Singles
* **Heart - Shaped Box** - 30 Αυγούστου 1993
* **All Apologies / Rape Me** - 6 Δεκεμβρίου 1993
* **Pennyroyal Tea** - 19 Απριλίου 2014

Η κυκλοφορία του *Pennyroyal Tea* ήταν σχεδιασμένη για τον Απρίλιο του 1994, αλλά ακυρώθηκε λόγω του θανάτου του Κερτ Κομπέιν. Κυκλοφόρησε μετά από 20 χρόνια, ανήμερα της Record Store Day.

## Συντελεστές
* Kurt Cobain - κιθάρα, τραγούδι
* Krist Novoselic - μπάσο
* Dave Grohl - drums, φωνητικά
* Kera Schaley - βιολοντσέλο

Κατηγορία:Δισκογραφία των Nirvana
Κατηγορία:Άλμπουμ του 1993
Κυβέρνηση της Αυστραλίας

Η **Κυβέρνηση της Κοινοπολιτείας της Αυστραλίας** (αγγλικά: *Government of the Commonwealth of Australia*), η οποία αναφέρεται επίσης ως Αυστραλιανή Κυβέρνηση, Κυβέρνηση της Κοινοπολιτείας ή Ομοσπονδιακή Κυβέρνηση, είναι η ομοσπονδιακή δημοκρατική διοικητική αρχή της Αυστραλίας. Η Κοινοπολιτεία της Αυστραλίας, μια ομοσπονδιακή συνταγματική μοναρχία, κάτω από μια αντιπροσωπευτική δημοκρατία, ιδρύθηκε το 1901 ως αποτέλεσμα της συμφωνίας μεταξύ των έξι αυτοδιοικούμενων βρετανικών αποικιών, η οποίες επανασυστάθηκαν ως έξι πολιτείες. Οι όροι της παρούσας σύμβασης που ενσωματώνονται στο Αυστραλιανό Σύνταγμα, το οποίο καταρτίστηκε σε μια Συνταγματική Συνέλευση και επικυρώθηκε από το λαό των αποικιών σε δημοψηφίσματα. Η δομή της κυβέρνησης της Αυστραλίας μπορεί να εξεταστεί υπό το πρίσμα δύο διαφορετικών εννοιών, δηλαδή του φεντεραλισμού και της διάκρισης των εξουσιών σε εκτελεστικό, νομοθετικό και δικαστικό κλάδο της κυβέρνησης. Η διάκριση των εξουσιών υπονοείται από τη δομή του Συντάγματος, το οποίο διασπά τους κλάδους της κυβέρνησης σε ξεχωριστά κεφάλαια. Το αυστραλιανό ομοσπονδιακό σύστημα είναι ένα μοναδικό μείγμα των συστημάτων του Γουέστμινστερ και των ΗΠΑ, ομοσπονδιακής αντιπροσωπευτικής δημοκρατίας με σημαντικά στοιχεία και των δύο σήμερα.

## Παραπομπές


## Εξωτερικοί σύνδεσμοι
* 

Κατηγορία:Πολιτική της Αυστραλίας